શીર્ષક: મહિલાઓ જ્યારે મા-બહેનની ગાળો આપે છે...\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
**** ********** ***********

કિતના ભી પઢલો, લેકીન ભેન** જબ તક ગલે મેં મંગલસૂત્ર ન પડે, લાઇફ કમ્પલિટ નહીં હોતી. 

અચ્છા, તો તેરી લેને કે લિયે ડિગ્રી ભી ચાહિયે?

આ આગામી ફિલ્મ 'વીરે દી વેડિંગ'ના કેટલાક ડાયલૉગ છે કે જે ફિલ્મની હિરોઇન્સ પાસે બોલાવવામાં આવ્યા છે. 

ફિલ્મ ચાર આધુનિક અને સ્વતંત્ર વિચારધારા ધરાવતી યુવતીઓની વાત કરે છે જે પોતાની શરતો પર જીવવાનું પસંદ કરે છે. 

આ છોકરીઓ લગ્નની અનિવાર્યતા પર સવાલ ઉઠાવે છે, પાર્ટી કરે છે, સેક્સ અને ઑર્ગેઝમની વાતો કરે છે અને કદાચ એ દરેક કામ કરે છે કે જે પુરુષો કરે છે. 

અહીં સુધી તો ઠીક છે. પણ આ આધુનિક અને સ્વતંત્ર વિચારધારા ધરાવતી છોકરીઓ મા-બહેનની ગાળો પણ આપે છે. 

ક્યારેક ગુસ્સામાં, ક્યારેક હલકી ફૂલકી વાતચીતમાં અને ક્યારેક એમ જ મસ્તીમાં. ફિલ્મનું ટ્રેઇલર રિલીઝ થયું તેને હજુ અઠવાડિયું પણ થયું નથી અને યૂ-ટ્યૂબ પર તેને 1 કરોડ 90 લાખ વ્યૂઝ મળી ગયા છે. 

ટ્રેઇલરના વખાણ તો થઈ રહ્યા છે, પરંતુ સાથે જ કેટલાક સવાલ પણ ઊઠી રહ્યા છે. સવાલ મા-બહેનની ગાળોને લઇને છે જે ફિલ્મમાં મહિલાઓના પાત્રોએ આપી છે. 

ગાળ આપીને કૂલ દેખાવાનો પ્રયાસ?

ફિલ્મ બનાવવા વાળા એ કહીને બચી જાય છે કે તેઓ એ જ બતાવી રહ્યા છે કે જે સમાજમાં થઈ રહ્યું છે, પરંતુ મહિલાઓ મહિલા વિરોધી ગાળો શા માટે આપે છે?

તેનું કારણ એ હોઈ શકે છે કે કદાચ તેઓ પોતાને 'કૂલ' કે પુરુષો જેવી સાબિત કરવા માગે છે. તેમને લાગે છે કે જો પુરુષ ગાળ આપી શકે છે તો અમે કેમ નહીં?

અને જો પુરુષોના ગાળ બોલવા પર કોઈ સવાલ ઉઠાવાતા નથી તો મહિલાઓના ગાળ બોલવા પર કેમ સવાલ ઉઠે છે? 

તમે આ વાંચ્યું કે નહીં?

પુરુષોના દારૂ- સીગરેટ પીવા તેમજ ગાળ આપવાને કેમ મહત્ત્વનું માનવામાં આવે છે અને જો મહિલા એ કરે તો તેને અનૈતિકતાનું નામ આપી દેવામાં આવે છે?

એ વાત તો ઠીક છે કે એક જ પ્રકારની ભૂલ માટે પુરુષને ઓછા તેમજ મહિલાઓને વધારે જવાબદાર ગણાવવી અયોગ્ય છે. 

અહીં વાત નૈતિકતાની પણ નથી. વાત બસ એટલી છે કે આજની સ્વતંત્ર વિચાર ધરાવતી મહિલાઓ બધું જાણી- સમજીને પણ એ જ ખાડામાં કેમ પડી જાય છે જેમાંથી નીકળવા તે વર્ષોથી પ્રયાસ કરે છે?

એવું પણ નથી કે માત્ર શહેરોની શિક્ષિત મહિલાઓ જ ગાળ આપે છે. ગામડાની મહિલાઓ પણ ખૂબ ગાળો આપે છે. 

પરંતુ ગામડાની અને ઓછું ભણેલી ગણેલી મહિલાઓની સમજ કદાચ એટલી હોતી નથી કે તેઓ પિતૃસત્તા, પુરુષોના વર્ચસ્વ અને મહિલાવિરોધી શબ્દોનો મતલબ સમજી શકે. 

નવી પેઢીની મહિલાઓ અને...